นวัตกรรมสร้างชาติ
ภาพจาก : ,การไฟฟ้าฝ่ายผลิตแห่งประเทศไทย,การที่องค์กรทั้งภาครัฐและเอกชนของไทย ได้รับรางวัลด้านต่างๆ บนเวทีโลก โดยเฉพาะด้านนวัตกรรม การพัฒนาเทคโนโลยี การรักษาสิ่งแวดล้อมและคุณภาพชีวิตของประชาชน ด้านอุตสาหกรรมและสิ่งประดิษฐ์ เป็นการบ่งชี้ถึงการพัฒนาของประเทศในอีกบริบทที่จะนำไปสู่ความมั่งคั่งและยั่งยืน,ยกตัวอย่าง  . ที่ไปคว้ารางวัล สุดยอดสิ่งประดิษฐ์ที่ดีที่สุด จากการจัดประกวดแสดงผลงานวิจัย สิ่งประดิษฐ์ และนวัตกรรมนานาชาติ 10th International Exhibition of Inventions IEI 2018 ที่เมืองฝอซาน สาธารณรัฐประชาชนจีน 8 เหรียญทอง 1 เหรียญเงิน รวมถึงรางวัลพิเศษที่ได้รับจาก ประเทศสิงคโปร์ และ ประเทศอินเดีย ด้วย,ความภาคภูมิใจดังกล่าว ดร.จิราพร ศิริคำ ผอ.ฝ่ายบริหารงานวิจัยและพัฒนา การไฟฟ้าฝ่ายผลิตแห่งประเทศไทย ย้ำว่า กฟผ. ในยุค Disruptive Technology ต้องปรับตัวให้พร้อมที่จะรับเทคโนโลยีใหม่ๆ จนในที่สุดผลที่ตามมาทำให้ ทีมนักประดิษฐ์ของ กฟผ. สามารถคว้า 12 รางวัล จาก 9 ผลงานในเวทีประกวดนวัตกรรมระดับโลกซึ่งมีผู้เข้าร่วมประกวดกว่า 40 ประเทศ,ผลงานที่ไปสร้างชื่อเสียงให้กับประเทศไทย ได้แก่ ระบบเฝ้าระวังความชื้นบริเวณอุปกรณ์ในระบบส่ง ที่สามารถแจ้งความรุนแรงใน 3 ระดับ ป้องกันความเสียหายที่จะเกิดขึ้นกับอุปกรณ์ระบบส่ง จนสามารถคว้าเหรียญทองและสุดยอดสิ่งประดิษฐ์ที่ดีที่สุดในผลงานชิ้นเดียวกัน,นอกจากนี้ยังมีอุปกรณ์แปลงสัญญาณตำแหน่ง TAP ของหม้อแปลงที่สามารถรับค่าแรงดันและความต้านทาน ช่วยรักษาเสถียรภาพของหม้อแปลงไฟฟ้าได้ตามความต้องการใช้งาน เป็นต้น,รางวัลต่างๆที่ กฟผ.ได้รับมานี้ไม่ใช่เพราะเป็นนวัตกรรมด้านพลังงานไฟฟ้าที่มีความสุดยอดเท่านั้น แต่ยังมุ่งเน้นถึงคุณภาพชีวิตของมนุษย์ อาทิ ชุดกรองปลอดเชื้อต้นแบบสำหรับตรวจแบคทีเรีย โคลิฟอร์ม ได้ภายใน 3–12 ชั่วโมง เร็วกว่าวิธีมาตรฐานถึง 4 เท่า หรือ โปรแกรมคำนวณปริมาณน้ำมันเชื้อเพลิง ที่สามารถคำนวณปริมาณการซื้อขายน้ำมันเตาสำหรับโรงไฟฟ้าได้ภายใน 2 นาทีเท่านั้น,วันนี้ เทคโนโลยีและนวัตกรรม กลายเป็นปัจจัยสำคัญในการขับเคลื่อนและพัฒนาประเทศไปสู่ความมั่นคงและยั่งยืนในอนาคต การคิดค้นสร้างสรรค์นวัตกรรมเพื่อนำไปพัฒนาประเทศทั้งในด้านเศรษฐกิจและสังคม สะท้อนกลับไปสู่สังคมที่ดีกว่า คุณภาพชีวิตที่ดีกว่า สอดคล้องกับเทรนด์ของโลกให้ความสำคัญในการรักษาสิ่งแวดล้อมและคุณภาพชีวิตของคนในสังคม,ชื่อเสียงของประเทศไทย ของคนไทยที่ไปคว้าเหรียญทองกลับบ้าน มาไม่รู้กี่ชนิดกี่ประเภท ทั้งในระดับนักศึกษา องค์กรหรือการวิจัยระดับประเทศแปลว่าความสามารถของคนไทยไม่แพ้ใครในโลก เทคโนโลยีของคนไทยได้รับการยอมรับในระดับสากล เพียงแต่ยังไม่ได้รับการสนับสนุนและการยอมรับที่ดีพอเท่านั้น.,หมัดเหล็ก,mudlek@thairath.co.th, 
กฟผ. คว้ารางวัล สุดยอดสิ่งประดิษฐ์ที่ดีที่สุด จากการจัดประกวดแสดงผลงานวิจัย สิ่งประดิษฐ์ และนวัตกรรมนานาชาติ 10th International Exhibition of Inventions IEI 2018 ที่เมืองฝอซาน
กฟผ,การไฟฟ้าฝ่ายผลิต,สุดยอดสิ่งประดิษฐ์,คาบลูกคาบดอก,หมัดเหล็ก